**Kogudus** oli aastatel 1971–1974 Tartu Riikliku Ülikooli klubi juures tegutsenud ja valdavalt eestikeelset omaloomingut esitanud ansambel.

Viis Koguduse liiget olid varem osalenud Pärnu ansamblites Nemo (Jüri Elken, Valdur Tamm, Toomas Taul, Rao Laidsaar), Syrius (Jüri Elken) ja Viking (Peeter Väljak, Rao Laidsaar). 
Valdur Tamm oli enne Kogudusega ühinemist olnud trummar ka ansamblis Fix.

Koguduse esimene esinemine toimus 6. novembril 1971, viimane 1974. aasta märtsis. Üliõpilaste seas populaarne[*viide?*], omandas Kogudus laiema tuntuse 11. juunil 1972 toimunud teisel Elva festivalil[*viide?*].

Algkoosseis
-----------

* Jüri Elken (1952) – ansambli loominguline juht, lugude seadja, basskitarr, klahvpillid, laul
* Peeter Väljak (1951–2013) – kitarr, laul
* Ants Matiisen (1955–2002) – trummid, laul
* Toomas Taul (1951) – kitarr, laul

**1972. aasta novembris toimunud vahetus**

* Valdur Tamm (1951) – trummid, laul

**1973. aastal liitus ansambliga**

* Rao Laidsaar (1952) – klahvpillid, laul

Tegutsemisaeg
-------------

1971. aasta sügisel sai Kogudus pärast prooviesinemist võimaluse hakata tegutsema Tartu Riikliku Ülikooli klubis, mida juhtis Mati Laane ja kus helitehnikuks oli Vaidu Vidil. Ansambli põhifunktsiooniks oli mängida TRÜ klubis toimunud tantsuõhtutel, mis toimusid 2-3 korda nädalas. Selle kõrval andis Kogudus ka kontserte. Esineti Tallinna Polütehnilises Instituudis ja Tallinna Pedagoogilises Instituudis, TRÜ sõpruspäevadel, Vanemuise kontserdisaalis, Tartu Kunstikoolis, Jerevani ülikooli sõpruspäevadel ja mujal. 1972. aasta suvel astus Kogudus mitut puhku üles Eesti Üliõpilaste Ehitusmaleva üritustel, mispuhul tuurikorraldajatena tegutsesid Paul Järve ja Tiit Tambi.

Originaalsalvestised kogumikel
------------------------------

* "Sädelev tüdruk" (sõnad ja viis Peeter Väljak), "Puhates pead" (sõnad Marina Pajulaid & Peeter Väljak, viis Peeter Väljak) kogumikul "Eesti rocki lapsepõlv. I" (WEM, 1994, MC)
* "Sädelev tüdruk" ja "Puhates pead" kogumikul "Eesti rock 1963–70" (SaluMuusik, 1999, CD/MC)
* "Ära süüdista saatust" (sõnad ja viis Peeter Väljak) kogumikul "Biit piraadid" (Rampade Org, 2006, CD)
* "Ühiselamu" (sõnad ja viis Jüri Elken) kogumikul "Biitpiraadid 2" (Rampade Org, 2007, CD)
* "Ära süüdista saatust" (sõnad ja viis Peeter Väljak), "Sädelev tüdruk" (sõnad ja viis Peeter Väljak), "Puhates pead" (sõnad Marina Pajulaid & Peeter Väljak, viis Peeter Väljak) kogumikul "Eesti rocki lapsepõlv: 1966-1976" (Hitivabrik, 2014, 3 CD)

Koguduse looming kaveritena
---------------------------

* "Võrdlus" (sõnad Hannes Varblane, viis Jüri Elken) kogumikul "Fix 15" (Melodija, 1983, LP)
* "Sügis" (sõnad Hannes Varblane, viis Jüri Elken) Viktor Vassiljevi kogumikul "Vanad sõbrad" (B.G. Country Music 1994, MC)
* "Võrdlus" Tõnis Mägi kogumikul "Vestlus Hermanniga" (Tõnis Mägi 2005, CD)
* "Sünnipäev" (sõnad ja viis Toomas Taul) Tõnis Mägi kogumikul "2teist" (Sanofi Aventis 2006, CD)
* "Ära süüdista saatust" DJ Critikali kogumikul "Mixtape" (Mindnote Records, 2006, CD)
* "Sünnipäev" Tõnis Mägi ja Politseiorkestri kogumikul "Kiik ja Kirik" (Politseiorkester, 2008, CD)
* "Võrdlus" kogumikul "Fix 40" (OÜ Fix Management, 2008, [3CD])
* "Võrdlus" kogumikul "Iseendale" (Jaan Sööt, 2009, CD)

Esinemised pärast tegevuse lõppu
--------------------------------

* 29. juuni 1995. Tallinn, Õllesummer
* 6. oktoober 2007. Tartu, Athena keskus

Jüri Elken, Valdur Tamm (varjatud), Toomas Taul, Peeter Väljak. Kaadrist on jäänud välja Rao Laidsaar

"1972"
------

1972. aasta kevadel korraldas toonase Tallinna Polütehnilise Instituudi klubi juhataja Olavi Pihlamägi Koguduse salvestuse Eesti Televisioonis. 9.–11. maini mängiti ja lauldi linti viis pala: "Ära süüdista saatust", "Puhates pead", "Lihtne" (sõnad ja viis Jüri Elken), "Leida iseend" (sõnad ja viis Peeter Väljak) ning "Ühiselamu. Helipuldis oli Koit Pärna.

14. veebruaril 2013 üllitas ansambel nende salvestistega plaadi "1972" (CD, EP). CD masteri valmistas ette Priit Kuulberg. Selgitavad tekstid tõlkis inglise keelde Steve Morrison. Kujunduses on kasutatud Meelis Mälksoo ja Urmas Tauli fotosid ning kaadreid Heino Maripuu 8 mm filmist. Kujundas Epp Kubu.

Viited
------

1. ↑  Vello Salumets. "Rockrapsoodia", Tallinn: Eesti Entsüklopeediakirjastus, 1998.
2. ↑  Andres Oja (2016). *Tsepeliini triumf. Eesti rock 1970. aastatel*. Tallinn: Tänapäev. Lk 73.
3. ↑  Olav Osolin (2021). *Minu esimene elu*. Tallinn: Varrak. Lk 142.

Välislingid
-----------

* Kogudus Elva festivalil
* Kogudus TRÜ kehakultuurlaste päeval